smcproject/ml-wiki-sentences huggingface dataset:
മുഹമ്മദ് അബ്ദുറഹിമാൻ സാഹിബിന്റെ വലങ്കൈ ആയി സ്വതന്ത്ര്യസമരത്തിന് ഇറങ്ങിയ ചേക്കുട്ടി സാഹിബ് ജയിൽവാസം അനുഷ്ഠിച്ചിട്ടുണ്ട്.
സ്വഭാവമഹിമയുടെയും, പക്വതയുടെയും, ധീരതയുടെയും പര്യായമായിരുന്നു സാഹിബ്.
അദ്ദേഹം ഒളിവിൽ കഴിഞ്ഞിരുന്ന കാലത്ത്, വ്യത്യസ്ത വേഷത്തിലും നാമത്തിലും ജനങ്ങൾക്കിടയിൽ സഞ്ചരിച്ചു.
സ്വാതന്ത്ര്യസമരവും മതനവോത്ഥാന പ്രവർത്തനവും ഒപ്പം കൊണ്ടുപോകാൻ അദ്ദേഹത്തിനു സാധിച്ചിരുന്നു.
കൽപകഞ്ചേരിയിൽ ആയിരുന്നപ്പോൾ രണ്ടത്താണിയും, കൽപകഞ്ചേരിയുമായിരുന്നു പ്രവർത്തനകേന്ദ്രം.
ദേശീയസമരത്തിന്റെ ഭാഗമായ ഖിലാഫത്ത് സമരത്തിലും പഞ്ചായത്തിലെ നിരവധി ദേശാഭിമാനികൾ പങ്കെടുത്തിട്ടുണ്ട്.
അക്കാലത്ത് സമരക്കാരെ അമർച്ച ചെയ്യാൻ ബ്രിട്ടീഷ് പട്ടാളം പഞ്ചായത്തിലെ വീടുകൾ മുഴുവനും റെയ്ഡ് ചെയ്യുകയും പുരുഷന്മാരെ ബന്ധനസ്ഥരാക്കിക്കൊണ്ടുപോവുകയും ചെയ്തിട്ടുണ്ട്.
ഇവരിൽ പലരും വർഷങ്ങളോളം ജയിലിൽ കിടക്കുകയോ, നാടു കടത്തപ്പെടുകയോ ഉണ്ടായി.
കൽപകഞ്ചേരി സ്വദേശിയായ പള്ളിയത്ത് മുയ്തീൻ ഉൾപ്പെടെ ചിലരെ ബ്രിട്ടീഷ് പട്ടാളം തൂക്കിലേറ്റിയിട്ടുമുണ്ട്.
തിരൂരങ്ങാടി പള്ളിയ്ക്കു ബ്രിട്ടീഷ് പട്ടാളം വെടിവെച്ചുവെന്ന വാർത്തയറിഞ്ഞ് രോഷാകുലരായ സമരക്കാർ തിരൂർ ട്രഷറി, കൽപകഞ്ചേരി സബ്രജിസ്റ്റാർ ഓഫീസ്, കൽപകഞ്ചേരി പോലീസ് സ്റ്റേഷൻ എന്നിവ ആക്രമിക്കുകയുണ്ടായി.
പട്ടാളം കടുങ്ങാത്തകുണ്ടിൽ ക്യാമ്പ് ചെയ്യുമ്പോഴും സമരസേനാനികൾ തൊട്ടടുത്ത അതിരുമട പ്രദേശത്ത് തോക്കെടുത്ത് വെടിവെക്കാൻ പരിശീലിക്കുകയായിരുന്നു.
സ്വതന്ത്ര്യസമരകാലത്ത് കെ.കെ.ഇപ്പൻ, മുഹമ്മദ് അബ്ദുറഹിമാൻ സാഹിബ്, കേരളീയൻ തുടങ്ങിയ നേതാക്കൾ പലവട്ടം കൽപകഞ്ചേരി സന്ദർശിച്ചിട്ടുണ്ട്.
മലബാർ മാപ്പിള ലഹള എന്ന് ബ്രിട്ടീഷുകാർ പേരിട്ട മലബാർ സ്വാതന്ത്ര്യസമരത്തെ പട്ടാളനിയമമുപയോഗിച്ച് അടിച്ചമർത്തിയതിനെ തുടർന്ന് ഇന്ത്യൻ നാഷണൽ കോൺഗ്രസ്സിന്റെ പ്രവർത്തനം ഇവിടെ പൂർവ്വാധികം സജീവമാകുകയുണ്ടായി.
ബ്രിട്ടീഷ് ഭരണകാലത്ത് പഴയ മലബാർ ഡിസ്ട്രിക് ബോർഡിന്റെ കീഴിലായിരുന്നു കൽപകഞ്ചേരി പഞ്ചായത്ത്.
1940 ഒക്ടോബർ 10-ാം തിയ്യതിയാണ് കൽപകഞ്ചേരി പഞ്ചായത്ത് നിലവിൽ വന്നത്.
് കൽപകഞ്ചേരി സബ്ബ് രജിസ്ട്രാർ ഓഫീസിന് ഒരു നൂറ്റാണ്ട് പഴക്കമുണ്ട്.
കൽപകഞ്ചേരി സബ്ബ് രജിസ്ട്രാർ ഓഫീസ് സ്ഥാപിക്കുന്നതിനു മുമ്പ് തിരുനാവായ കൊടക്കൽ രജിസ്ട്രാഫീസായിരുന്നു കൽപകഞ്ചേരിക്കാരുടെ രജിസ്ട്രാർ കേന്ദ്രം.
വിദ്യാഭ്യാസചരിത്രം
സന്നദ്ധ പ്രവർത്തകരും മഹത്ത്വ്യക്തികളും നാടിന്റെ വിദ്യാഭ്യാസവികസനത്തിന് നൽകിയ സംഭാവനകൾ വിലപ്പെട്ടതാണ്.
പഞ്ചായത്തിലെ പ്രമുഖ വിദ്യാലയമായ കൽപകഞ്ചേരി ഗവൺമെന്റ് വൊക്കേഷണൽ ഹയർ സെക്കണ്ടറി സ്ക്കൂൾ 1958-ലാണ് ആരംഭിക്കുന്നത്.
ഹൈസ്കൂളിന് ആവശ്യമായ സ്ഥലം എം.എ.മൂപ്പൻ സംഭാവന നൽകി.
അദ്ദേഹത്തിന്റെ നേതൃത്വത്തിലുള്ള കമ്മിറ്റി നാട്ടുകാരിൽ നിന്നും 10000 രൂപയും, ബ്ളോക്കിൽ നിന്ന് 10000 രൂപയും സ്വരൂപിച്ചുകൊണ്ട് 5 ക്ളാസ്സുമുറികളുള്ള കെട്ടിടം നിർമ്മിച്ചുനൽകി.
പഞ്ചായത്തിലെ പല ഭാഗങ്ങളിലും ആദ്യകാലത്ത് മതപഠനവും ഭൌതികപഠനവും ഒന്നിച്ചു നടന്നിരുന്ന ഓത്തുപള്ളികൾ നിലവിലുണ്ടായിരുന്നു.
ഇവയാണ് പലയിടത്തും പ്രൈമറി വിദ്യാലയങ്ങൾ സ്ഥാപിക്കാൻ സാഹചര്യമൊരുക്കിയത്.
ഇതാണ് പഞ്ചായത്തിന്റെ പുരാതന ഔപചാരിക വിദ്യാഭ്യാസ ചരിത്രം.
മലബാർ ഡിസ്ട്രിക് ബോർഡിന്റെ കീഴിൽ പഞ്ചായത്തിൽ 1902-ൽ സ്ഥാപിതമായ വിദ്യാലയമാണ് കൽപകഞ്ചേരി പാലേത്ത് ജി.എം.എൽ.പി.സ്കൂൾ.
തുടർന്ന് പാറപ്പുറം ജി.എം.എൽ.പി, കാനാഞ്ചരി ജി.എം.എൽ.പി, ഐരാനി ജി.എം.എൽ.പി എന്നീ സ്കൂളുകൾ സ്ഥാപിതമായി.
കിഴക്കെപുറം മുഹിയദ്ദീൻ പള്ളിക്കൽ തങ്ങന്മാർ, കിഴക്കെ പുറത്ത് സ്ഥാപിക്കുകയും, തുടർന്ന് രണ്ടത്താണിയിലേക്ക് മാറ്റുകയും ചെയ്ത സ്ക്കൂളാണ് ഇന്നത്തെ രണ്ടത്താണി ജി.യു.പി.സ്ക്കൂൾ.
അക്കാലത്തു തന്നെ മൊല്ലാക്കമാർ ഓത്തുപള്ളിക്കൂടങ്ങൾ എന്ന പേരിൽ നടത്തിയിരുന്ന വിദ്യാലയങ്ങളാണ് കാലാന്തരത്തിൽ തോഴനൂർ വെസ്റ്റ് എ.എം.എൽ.പി.സ്ക്കൂളും, തോഴനൂർ ഈസ്റ്റ് എ.എം.എൽ.പി സ്ക്കൂളുമായി മാറിയത്.
സ്ത്രീ വിദ്യാഭ്യാസ പ്രോത്സാഹനാർത്ഥം പെൺകുട്ടികൾക്കു മാത്രമായി ഒരു വിദ്യാലയം വേണമെന്ന ആവശ്യത്തെ തുടർന്ന്, കൽപകഞ്ചേരി മേലെ അങ്ങാടിയിൽ സ്ഥാപിതമായ ഗവൺമെന്റ് ബോർഡ് മാപ്പിള യു.പി.സ്ക്കൂൾ പിന്നീട് കൽപകഞ്ചേരി ഗവ.
ഹൈസ്ക്കൂൾ ആയി മാറുകയും, അതിൽ നിന്ന് എൽ.പി. വിഭാഗം വേർതിരിച്ചു കൽപകഞ്ചേരി ജി.എൽ.പി.എസ്സ് ഉണ്ടാവുകയും തുടർന്ന്, മഞ്ഞച്ചോല ജി.എം.എൽ.പി.എസ്, തോഴന്നൂർ എം.എ.എൽ.പി.എസ്, കഴിങ്ങൽ പറമ്പ് ചിനക്കൽ എം.എസ്സ്.
എം ഹയർ സെക്കന്ററി സ്കൂൾ എന്നിവ സ്ഥാപിതമാവുകയും ചെയ്തു.
സാംസ്കാരികചരിത്രം
പ്രശസ്ത ഖുർ ആൻ പരിഭാഷകനായ മർഹും മുഹമ്മദ് അമാനി മൌലവി, മുദർയ്യിസ് അബ്ദുറഹ്മാൻ ഫസ്ഫരി എന്ന കുട്ടി മുസ്ള്യാർ തുടങ്ങിയവർ ഇവിടെ അധ്യാപകരായിരുന്നിട്ടുണ്ട് താനൂര്, പാങ്ങ്, കരേക്കാട് മുതലായ നാൽപതു കിലോമീറ്ററോളം ചുറ്റളവിലുള്ള പ്രദേശങ്ങളിൽ നിന്നുപോലും, കനാഞ്ചരി ജുമാ അത്ത് പള്ളി ശ്മശാനത്തിൽ മറവ് ചെയ്യുന്നതിനായി മയ്യത്തുകൾ എത്തിക്കാറുണ്ട്.
ദേശീയ സ്വാതന്ത്ര്യസമരത്തിന്റെ മുന്നണിപ്പോരാളിയായിരുന്നു മുഹമ്മദ് അബ്ദുറഹിമാൻ സാഹിബിന്റെ വലങ്കൈ ആയി സ്വതന്ത്ര്യസമരത്തിന് ഇറങ്ങിയ ചേക്കുട്ടി സാഹിബ,് സ്വഭാവമഹിമയുടെയും, പക്വതയുടെയും, ധീരതയുടെയും പര്യായമായിരുന്നു.
നിമിഷകവി ആയിരുന്ന അദ്ദേഹം ജയിലിൽ ആയിരുന്നപ്പോൾ കവിതകളുടെ രൂപത്തിലായിരുന്നു കത്തുകൾ അയച്ചിരുന്നത്.
മാപ്പിളപാട്ട് രചയിതാവായ അദ്ദേഹത്തിന്റെ സൃഷ്ടികൾ ഇന്നും കുടുംബാംഗങ്ങളുടെയും അടുത്ത സുഹൃത്തുക്കളുടെയും കൈവശമുണ്ട്.
ഉന്നതമായ സാംസ്കാരികമൂല്യങ്ങൾ കാത്തുസൂക്ഷിക്കുന്ന വിവിധ ജാതിമത വിഭാഗങ്ങൾ കൽപകഞ്ചേരി ഗ്രാമത്തിൽ അധിവസിക്കുന്നുണ്ട്.
ജാതിമത സ്പർദ്ധകളൊന്നും കൂടാതെ സഹിഷ്ണുതയോടെ ജീവിതം നയിക്കുന്നവരാണ് ഇവിടുത്തെ ഗ്രാമവാസികൾ.
മുസ്ളീം സമുദായത്തിന് ഭൂരിപക്ഷമുള്ള പ്രദേശമാണിവിടം.
35-ഓളം മുസ്ളീം പള്ളികളും ഈ ഗ്രാമത്തിലുണ്ട്.
കുടുങ്ങാത്തുണ്ട് മാമുള്ളിക്കാവ് ക്ഷേത്രം, കല്ലിങ്ങൽപറമ്പ് “ഹൈവന്ദരം കാവ്”(ഐവന്ത്രൻ കാവ്) ക്ഷേത്രം, കരിനരപ്പ് ഭഗവതി ക്ഷേത്രം എന്നിവയാണ് പ്രധാന ഹൈന്ദവാരാധനാലയങ്ങൾ.
പഞ്ചായത്തിലെ ഏക അംഗീകൃത ഗ്രന്ഥശാല 1980 മെയ് 1-ന് സ്ഥാപിതമായ കടുങ്ങാത്തുകണ്ടിലെ നാഷണൽ ലൈബ്രറിയാണ്.
കൽപകഞ്ചേരി പഞ്ചായത്തിന്റെ കീഴിൽ പഞ്ചായത്ത് ഓഫീസിനോടു ചേർന്ന് ഒരു സാംസ്കാരിക നിലയം പ്രവർത്തിക്കുന്നുണ്ട്.
അതിരുകൾ കിഴക്ക് - ആതവനാട്, മാറാക്കര പഞ്ചായത്തുകൾ പടിഞ്ഞാറ് - വളവന്നൂർ, പൊൻമുണ്ടം പഞ്ചായത്തുകൾ തെക്ക് - വളവന്നൂർ, തിരുനാവായ, ആതവനാട് പഞ്ചായത്തുകൾ വടക്ക് - എടരിക്കോട്, കോട്ടക്കൽ പഞ്ചായത്തുകൾ വാർഡുകൾ പാറപ്പുറം വാരിയത്ത് രണ്ടത്താണി കിഴക്കേപ്പുറം തറളാട് മഞ്ഞച്ചോല കല്ലിങ്ങൽ പറവന്നൂർ ചോല പാടത്തേപീടിക പറവന്നൂർ അയിരാനി കടുങ്ങാത്തുകുണ്ട് കല്പകഞ്ചേരി തോട്ടായി കാനാഞ്ചേരി പാലേത്ത് വരമ്പിങ്ങൽ കല്ലിങ്ങൽ പറമ്പ് കുണ്ടംചിന സ്ഥിതിവിവരക്കണക്കുകൾ ബ്ലോക്ക് താനൂർ വിസ്തീര്ണ്ണം 16.25 ചതുരശ്ര കിലോമീറ്റർ പുരുഷന്മാർ 12,881 സ്ത്രീകൾ 14,102 ജനസാന്ദ്രത 1660 സ്ത്രീ : പുരുഷ അനുപാതം 1092 സാക്ഷരത 89.84% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kalpakancherypanchayat Archived 2013-11-30 at the Wayback Machine .
കല്പന (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kalpana_film
സെൽവം പ്രൊഡക്ഷൻസിന്റെ ബാനറിൽ സെൽവം നിർമിച്ച മലയാളചലച്ചിത്രമാണ് കല്പന .
തിരുമേനി പിക്ചേഴ്സ് വിതരണം ചെയ്ത ഈ ചിത്രം 1960 മാർച്ച് 28-ന് കേരളത്തിൽ പ്രദർശനം തുടങ്ങി.
അഭിനേതാക്കളും കഥാപാത്രങ്ങളും സത്യൻ - ബാലൻ പ്രേം നസീർ - സുരേന്ദ്രൻ ഷീല - സുഷമ, സുശീല, കല്പന ടി.എസ്. മുത്തയ്യ - നാരായണക്കുറുപ്പ് അടൂർ ഭാസി - നാണു മീന - ലക്ഷ്മി കവിയൂർ പൊന്നമ്മ - ദാക്ഷായണിയമ്മ.
പിന്നണിഗായകർ എസ്. ജാനകി പി. ലീല കെ.ജെ. യേശുദാസ് അണിയറശില്പികൾ ബാനർ - ശെൽ‌വം പ്രൊഡക്ഷൻസ് കഥ, തിരക്കഥ, സംഭാഷണം - കെ ടി മുഹമ്മദ് സംവിധാനം - കെ എസ് സേതുമാധവൻ നിർമ്മാണം - ശെൽ‌വൻ ഛായാഗ്രഹണം - മെല്ലി ഇറാനി ചിത്രസംയോജനം - കെ നാരായണൻ അസിസ്റ്റന്റ് സംവിധായകർ - ടി കെ വാസുദേവൻ, ശിവരാജ് കലാസംവിധാനം - ആർ ബി എസ് മണി നിശ്ചലഛായാഗ്രഹണം - ചാരി ഗാനരചന - വയലാർ രാമവർമ്മ സംഗീതം - വി ദക്ഷിണാമൂർത്തി.
ഗാനങ്ങൾ സംഗീതം - വി. ദക്ഷിണാമൂർത്തി ഗനരചന - വയലാർ രാമവർമ്മ ക്ര.
ഗാനം ആലാപനം 1 അമൃതവർഷിണീ പ്രിയഭാഷിണീ എസ് ജാനകി 2 പ്രപഞ്ചമുണ്ടായ കാലം പി ലീല 3 വജ്രകിരീടം എസ് ജാനകി 4 അനുരാഗം കെ ജെ യേശുദാസ് 5 കുന്നത്തെപ്പൂമരം കുട പിടിച്ചു എസ് ജാനകി.
കല്പന ദേവി
ഇന്ത്യക്കാരിയായ ജൂഡോ അഭ്യാസിയാണ് കല്പന ദേവി തോഡം ഇംഗ്ലീഷ്: Kalpana Devi Thoudam (ജനനം 24 ഡിസംബർ1989).
ഗ്ലാസ്ഗോയിൽ വച്ചു നടന്ന 2014 ലെ കോമാൺവെൽത് ഗെയിംസിൽ 52 കിലോ വിഭാഗത്തിൽ വെങ്കലമെഡൽ നേടി.
1998 ലെ ഗുവഹാത്തി ദേശീയ ചാമ്പ്യൻഷിപ്പിൽ വെള്ളി മെഡൽ നേടി.
പിന്നീടു നടന്ന ജൂനിയർ ചാമ്പ്യൻഷിപ്പുകളിൽ നാലു സ്വർണ്ണമെഡലുകൾ നേടി.
ഏഷ്യൻ ജൂനിയർ ചാമ്പ്യൻ ഷിപ്പിൽ  സ്വർണ്ണം നേടി.
2010 ലെ കോമൺ വെൽത്ത് ഗെയിംസിലും സ്വർണ്ണം കല്പനക്കായിരുന്നു.
2013 ൽ കല്പന ഐ.ജെ.എഫ്. ഗ്രാൻഡ് പ്രിയിൽ മെഡൽ നേടുന്ന ആദ്യ ഇന്ത്യൻ താരമായി.
2014 ലെ കോമൺവെൽത്ത് ഗെയിംസിൽ വെങ്കലമെഡൽ നേടാനായി.
ചവറ കെ.എസ്. പിള്ള ഇംഗ്ലീഷ് വിലാസം https://ml.wikipedia.org/wiki/Chavara_K.
S._Pillai
മലയാള കവിയും ബാലസാഹിത്യകാരനും സാംസ്കാരിക പ്രവർത്തകനുമാണ് ചവറ കെ.എസ്. പിള്ള (ജനനം : 24 ഒക്ടോബർ 1939 )എന്നറിയപ്പെടുന്ന കെ. സദാശിവൻ പിള്ള.
2020 ലെ കേരള സാഹിത്യ അക്കാദമിയുടെ സമഗ്ര സംഭാവന പുരസ്കാരം ലഭിച്ചു.
കേരള സാഹിത്യ അക്കാദമിയുടെ പുളിമാന കൃതികളുടെ പ്രകാശന ചടങ്ങിൽ പിള്ള സാറിന്റെ പ്രഭാഷണം ജീവിതരേഖ
1939 ഒക്ടോബർ 24 നു കൊല്ലം ജില്ലയിലെ ചവറയിൽ ജനിച്ചു.
ചവറ മുക്കു ത്തോട് ഗവ.
യൂ.പി.എസിലും ചവറ കൊറ്റംകുളങ്ങര സ്കൂളിലും ശങ്കരമംഗലം ഹൈസ്കൂളിലും പഠിച്ചു.
ഏഴാംക്ലാസിൽ പഠിക്കുമ്പോൾ കവി ഒ. എൻ. വി. കുറുപ്പിന്റെ അവതാരികയോടെ ആദ്യ കവിതസമാഹാരം 'ചോരപ്പൂക്കൾ' പ്രസിദ്ധീകരിച്ചു.
ആരോഗ്യ വകുപ്പിൽനിന്നും വിരമിച്ചു.
യുവകലാസാഹിതിയുടെ സംസ്ഥാന വൈസ് പ്രസിഡ്ന്റ് ആണ്.
ആശ്രയ മാതൃനാട് എന്ന മാസികയുടെ പത്രാധിപർ ആണു.
സാഹിത്യ പ്രവർത്തക സഹകരണ സംഘത്തിന്റെ ദക്ഷിണ മേഖലാ പ്രതിനിധിയാണ്.
കേരള സ്‌റ്റേറ്റ് ലൈബ്രറി കൗൺസിൽ സംസ്ഥാന വൈസ് പ്രസിഡണ്ടായിരുന്നു.
കേരള സാഹിത്യ അക്കാദമിയുടെ പുളിമാന കൃതികളുടെ പ്രകാശനത്തിൽ പിള്ള സാറിന്റെ പ്രഭാഷണം കൃതികൾ ഓണക്കൊയ്ത്ത് ശകുന്തള ഋതുഭേദം ചവിട്ടുപടിയിൽ നിൽക്കരുത് സ്യമന്തകം മാമ്പഴം തേൻപഴം കുട്ടികളുടെ ചങ്ങമ്പുഴ കുട്ടികളുടെ കളിയച്ഛൻ ആശാൻ,ഉള്ളൂർ,വള്ളത്തോൾ ചെറൂശ്ശേരി എഴുത്തച്ചൻ,കുഞ്ചൻ നമ്പ്യാർ പഞ്ചാരപ്പൈങ്കിളീ പുളിമാന വീടെരിയുന്നു പച്ചയുംകത്തിയും * ഞാനിവിടെയുണ്ട് പുരസ്കാരങ്ങൾ കേരള സാഹിത്യ അക്കാദമി സമഗ്ര സംഭാവന പുരസ്കാരം 2020 അബുദാബി ശക്തി അവാർ ഡ് അവലംബം ↑ 1 2 {{ cite news }} :  CS1 maint: bot: original URL status unknown ( link ) ↑
ചവറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chavara_Gramapanchayat ചവറ ഗ്രാമപഞ്ചായത്ത് ഓഫീസ്
കേരളത്തിലെ കൊല്ലം ജില്ലയിൽ ഉൾപ്പെടുന്ന ഗ്രാമപ്പഞ്ചായത്താണ് ചവറ ഗ്രാമപഞ്ചായത്ത് .
കൊല്ലം ജില്ലയുടെ പടിഞ്ഞാറ് ഭാഗത്ത് അറബിക്കടലിന്റെ തീരത്താണ് ചവറ സ്ഥിതിചെയ്യുന്നത്.
ലോഹമണൽ സമ്പത്തുകൊണ്ട് അനുഗൃഹീതമാണ് ചവറ ഗ്രാമപഞ്ചായത്ത്തിലെ തീരദേശം.
സാഹിത്യസാംസ്കാരിക നവോത്ഥാനരംഗങ്ങളിൽ സ്ഥിരപ്രതിഷ്ഠ നേടിയ മഹാന്മാരുടെ ഒരു നീണ്ടനിരതന്നെ ചവറ ജന്മം നൽകിയിട്ടുണ്ട്.
അഴകത്തു പത്മനാഭക്കുറുപ്പ്, പുളിമാന പരമേശ്വരൻ പിളള, സി.എൻ.ശ്രീകണ്ഠൻനായർ , ഒ.നാണു ഉപാദ്ധ്യായൻ, വി.സാംബശിവൻ , ബേബിജോൺ , ഒ.എൻ.വി .
എന്നിവർ അവരിൽ ചിലരാണ്.
സമുദ്രനിരപ്പിൽ നിന്നും എട്ട് മുതൽ 20 മീറ്റർ വരെ ഉയർന്നു കിടക്കുന്ന പ്രദേശമാണ് ചവറ.
ഇവിടെ ഉപരിതലത്തിൽ പൊതുവേ മണൽ കലർന്ന പശിമരാശി മണ്ണ് കാണപ്പെടുന്നു.
പാടങ്ങളിൽ എക്കൽ മണ്ണും കായലോരങ്ങളിൽ ചെളിനിറഞ്ഞ മണ്ണും കാണുന്നു.
ചവറ പഞ്ചായത്തിലെ പട്ടത്താനം ഭാഗത്ത് ഉറപ്പുളള പശിമരാശി മണ്ണ് കാണുന്നു.
പഞ്ചായത്തിന്റെ അതിരുകൾ  ആലപ്പാട്, പന്മന, തേവലക്കര, തെക്കുംഭാഗം, നീണ്ടകര എന്നീ പഞ്ചായത്തുകളാണ്‌.
വാർഡുകൾ കോവിൽത്തോട്ടം ചെറുശ്ശേരിഭാഗം തോട്ടിനുവടക്ക് പഴഞ്ഞികാവ് മടപ്പളളി വട്ടത്തറ മുകുന്ദപുരം കൊട്ടുകാട് പട്ടത്താനം മൈനാഗപ്പളളി ഭരണിക്കാവ് താന്നിമൂട് പയ്യാലകാവ് കോട്ടയ്ക്കകം പുതുകാട് ചവറ പാലക്കടവ് കൃഷ്ണൻ നട കൊറ്റൻകുളങ്ങര കുളങ്ങരഭാഗം പുത്തൻകോവിൽ തട്ടാശ്ശേരി കരിത്തുറ സ്ഥിതിവിവരക്കണക്കുകൾ
ബ്ലോക്ക് :	         ചവറ വിസ്തീർണ്ണം :		 11.89 വാർഡുകളുടെ എണ്ണം : 	22 ജനസംഖ്യ :	38309 പുരുഷൻമാർ :	19077 സ്ത്രീകൾ :	19237 ജനസാന്ദ്രത :	3222 സ്ത്രീ : പുരുഷ അനുപാതം :	1008 മൊത്തം സാക്ഷരത :	91.62 സാക്ഷരത (പുരുഷൻമാർ) :	95.02 സാക്ഷരത (സ്ത്രീകൾ) :	88.29 അവലംബം http://www.trend.kerala.gov.in/trend/main/Election2010.html Archived 2010-10-22 at the Wayback Machine .
/ http://lsgkerala.in/chavarapanchayat// Archived 2020-08-03 at the Wayback Machine .
ചവറ തെക്കുംഭാഗം Thekkumbhagom Thekkumbhagom
കൊല്ലം ജില്ലയിൽ കരുനാഗപ്പള്ളി താലൂക്കിൽ ഉള്ള ഒരു ഗ്രാമമാണ് ചവറ തെക്കുംഭാഗം .
മൂന്നു വശവും അഷ്ടമുടിക്കായലും ഒരു വശം പാവുമ്പാ തോടുമാണ് ഗ്രാമത്തിന്റെ അതിർത്തികൾ.
കൊല്ലം ജില്ലാപഞ്ചായത്ത്തിലെ തേവലക്കര ഡിവിഷനിലും ചവറ ബ്ലോക്ക്‌ പഞ്ചായത്തിലും ഉൾപ്പെട്ട പ്രദേശമാണിത് .
തെക്കുംഭാഗം ഗ്രാമപഞ്ചായത്തിലും തെക്കുംഭാഗം വില്ലേജിലും പൂർണമായിഉൾപ്പെട്ടിരിക്കുന്ന ഈ ഗ്രാമം ഒരു ഉൾനാടൻ ഗ്രാമമാണ്.